3 แบงก์ใหญ่วิ่งคึก! คาดเก็งฯหุ้นต่ำบุ๊ก-ลุ้นวันนี้กนง.คงดอกเบี้ย 1.25% เป็นบวกธุรกิจ
3 แบงก์ใหญ่วิ่งคึก! คาดเก็งฯหุ้นต่ำบุ๊ก-ลุ้นวันนี้กนง.คงดอกเบี้ย 1.25% เป็นบวกธุรกิจ
3 แบงก์ใหญ่วิ่งคึก! คาดเก็งฯหุ้นต่ำบุ๊ก-ลุ้นวันนี้กนง.คงดอกเบี้ย 1.25% เป็นบวกธุรกิจ
18 ธ.ค. 2562

ผู้สื่อข่าวรายงานว่า  3 หุ้นแบงก์ขนาดใหญ่ปรับตัวขึ้นแรงนำโดยBBL,KBANK,SCB โดยธนาคารกรุงเทพ จำกัด (มหาชน) หรือ BBL ณ เวลา 10.45 น. อยู่ที่ระดับ 157.00 บาท บวก 1.00 บาท หรือ 0.64% ด้วยมูลค่าซื้อขาย 1.41 พันล้านบาท
ส่วนธนาคารกสิกรไทย จำกัด (มหาชน) หรือ KBANK ณ เวลา 10.48 น. อยู่ที่ระดับ 147.00 บาท บวก 1.50 บาท หรือ1.03% ด้วยมูลค่าซื้อขาย 288.99 ล้านบาท ด้านธนาคารไทยพาณิชย์ จำกัด (มหาชน) หรือ SCB ณ เวลา 10.50 น. อยู่ที่ระดับ 121.50 บาท บวก 1.00 บาท หรือ 0.83% ด้วยมูลค่าซื้อขาย 317.65 ล้านบาท
โดยหุ้นทั้ง 3 ตัว ราคาปรับตัวแรงพร้อมด้วยวอลุ่มซื้อขายหนาแน่นคาดว่านักลงทุนเข้ามาเก็งกำไรประเด็นการประชุมกนง.วันนี้คาดว่าจะคงดอกเบี้ย 1.25% ซึ่งโบรกมองเป็นบวกต่อธุรกิจอีกทั้งราคาหุ้นก่อนหน้านี้ลงแรงเกินพื้นฐานและราคาต่ำกว่ามูลค่าหุ้นตามบัญชี
บล.ซีจีเอส-ซีไอเอ็มบี ระบุในบทวิเคราะห์วันนี้(18ธ.ค.62) ว่า BBL KBANK SCB : แนะนำ ซื้อธนาคารพาณิชย์ขนาดใหญ่อย่าง BBL KBANK และ SCB โดยมีราคาเป้าหมาย 207 บาท, 191 บาทและ 145 บาท จากการที่คาดการณ์ว่าการประชุมคณะกรรมการนโยบายการเงิน (กนง.) ในวันนี้จะมีการคงอัตราดอกเบี้ยที่ 1.25% ซึ่งเป็นระดับต่ำสุดเป็นประวัติการณ์ไว้เช่นเดิม ซึ่งจะส่งผลบวกกับกลุ่มธนาคารขนาดใหญ่(จากการที่ NIM จะไม่ถูกกดดัน) มองการฟื้นตัวของเศรษฐกิจจะช่วยทำให้ผลกำไรของกลุ่มธนาคารฟื้นตัวดีขึ้นในปี 2563 ซึ่งจะเป็นปัจจัยหนุนราคาหุ้นกลุ่มนี้
โดย CGS-CIMB คาดว่ากำไรของ BBL ในปี 2020 จะเติบโต 3.56% เทียบกับ 2.6% ในปี 2562 (ปัจจุบันซื้อขายที่ 2020 PBV 0.64 เท่า เทียบกับเป้าหมายที่ PBV 0.85 เท่า), KBANK คาดกำไรเติบโต 9.6% เทียบกับ 2.9% ในปี 2019 (ปัจจุบันซื้อขายที่ 2020 PBV 0.81 เท่า เทียบกับเป้าหมายที่ PBV 1.04 เท่า) และ SCB คาดกำไรเติบโต 8.9% ในปี 2021 เทียบกับ -1.4% ในปี 2020 (ปัจจุบันซื้อขายที่ 2020 PBV 0.91 เท่า เทียบกับเป้าหมายที่ PBV 1.14 เท่า)